आजकल मार्केट में इंग्लिश में लिखने वाले देसी लेखकों की बाढ आई हुई है, जिनमें से कुछ तो ऐसे हैं जो अंग्रेजी भी ऊटपटांग सी ही लिखते हैं लेकिन चेतन भगत के सौजन्य से आजकल वैसी चलताऊ भाषा की करेक्ट-परफेक्ट इंग्लिश के मुकाबले में बेहतर शिनाख्त बन गई है, यानी हिंगलिश इंग्लिश पर हावी हो रही है । जाहिर है कि कोई सुबुद्ध नवलेखक एन सटीक आंगल भाषा में उपन्यास लिखकर प्रकाशक के पास लेकर जाए तो प्रकाशक उसके शुद्ध भाषाज्ञान की तारीफ करने की जगह उसको राय देता है कि वो उस भाषा में ‘सुधार’ करे, उसे चलताऊ हिंगलिश बना कर लाए ।